b'\n_START_ARTICLE_\nAleksander Aleksandrovi\xc4\x8d Pisarjev\n_START_SECTION_\n\xc5\xbdivljenje\n_START_PARAGRAPH_\nLeta 1796 je kon\xc4\x8dal \xc5\xa1olanje in 2. aprila 1797 vstopil kot podporo\xc4\x8dnik v Semjonovski polk. Med bitko pri Austerlitzu se je odlikoval, tako da je bil povi\xc5\xa1an v stotnika. 17. avgusta 1807 je bil povi\xc5\xa1an \xc5\xa1e v polkovnika._NEWLINE_21. januarja 1813 je bil imenovan za poveljnika Kijevskega grenadirskega polka; za bojne zasluge je bil 15. septembra 1813 povi\xc5\xa1an v generalmajorja. Pozneje je postal poveljnik brigade 2. grenadirske divizije. Po bitki za Pariz je bil 15. avgusta 1815 razre\xc5\xa1en poveljni\xc5\xa1ke dol\xc5\xbenosti zaradi prejetih ran._NEWLINE_20. septembra 1821 je bil imenovan za poveljnika 10. pehotne divizije; to dol\xc5\xbenost je opravljal do 1. januarja 1823. Na isti dan ga je predsednik moskovske dru\xc5\xbebe ljubiteljskih zgodovinarjev in starinarjev zaprosil, da postane poobla\xc5\xa1\xc4\x8denec za moskovsko \xc5\xa1olsko regijo in univerzo; ta polo\xc5\xbeaj je zasedal do 30. decembra 1829._NEWLINE_Isto\xc4\x8dasno pa je bil imenovan za senatorja s \xc4\x8dinom tajnega svetnika. 31. januarja 1836 je bil imenovan za \xc4\x8dlana dr\xc5\xbeavnega sveta za kontrolo Poljske. Pozneje je bil imenovan za voja\xc5\xa1kega guvernerja Var\xc5\xa1ave ter 25. marca 1840 je bil povi\xc5\xa1an v generalporo\xc4\x8dnika. 30. decembra 1845 je odstopil iz guvernerskega polo\xc5\xbeaja in se vrnil v senat. 15. julija 1847 se je upokojil zaradi starosti._NEWLINE_Velja za enega prvih zgodovinarjev velike patriotske vojne; za zasluge je bil leta 1841 imenovan za \xc4\x8dastnega \xc4\x8dlana oddelka za ruski jezik in knji\xc5\xbeevnost Ruske akademije znanosti.'